ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka de ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en ka ka ka ka fr en
ექსტრემალური ქუჩები ბათუმში - მძღოლებისა და ავტომობილების რა უნარებს მოითხოვს ავარიულ მონაკვეთებზე უსაფრთხო გადაადგილება - TV25
პარასკევი 30, სექტემბერი 2022 LIVE
ოფროუდი შუა ქალაქში. თუ ურეხში, ხახულის და მამია ვარშანიძის ქუჩებზე მოხვდებით, გზა სხვა არაფერს მოგაგონებთ, თუ არა ექსტრემალური სპორტის ამ სახეობას. შეიძლება თამამდ ითქვას, რომ აქ მძღოლიცა და მანქანაც ნამდვილ გამოცდას გადის. კაპიტალურად მოასფალტებული გზის იმედი ადამიანებს დაკარგული აქვთ, თუმცა მერია აქ დიდი ხანია აღარც ორმულ შეკეთებას ახდენს და აღარც ტრაქტორით ცდილობს ორმოების გასწორებას. თანამედროვე ქალაქის ყველაზე ექსტრემალური ქუჩა მაცეს ობიექტივში, ნახეთ ერთ საათში.
ვინ ბრაზიანი ხმით, ვინ კატეგორიული ტონით და ვინ კიდევ ჟესტებით მიანიშნებს მერს, ინფრასტრუქტურას მიხედოს. ეს რეალობა, ურეხის დასახლებაში, ხახულის ქუჩაზეა. ქუჩაზე, სადაც მოძრაობა გადატვირთულია და თვეებია მაგისტრალის როლს ასრულებს. მას შემდეგ, რაც ბაგრატიონის ქუჩა გადაიკეტა, ტრაილერებიც აქედან მოძრაობენ.
დაზიანებული გზის გამო, მძღოლებთან ერთად, უკმაყოფილებას მოსახლეობაც გამოთქვამს. ბრაზისგან კონტროლი რომ არ დაკარგონ და შეფასებისას ეთიკურ ნორმებს არ გასცდნენ, ადამიანების ნაწილი ცდილობს, პრობლემას იუმორით მიუდგეს.
ეს, ხახულის ქუჩაზე ერთადერთი ავარიული ლოკაცია არაა. მდგომარეობა კიდევ უფრო რთულია აკაკი შაინიძის შესახვევთან. ამ მონაკვეთის გავლა, ორმოების გვერდის ავლის გარეშე შეუძლებელია. მძღოლები ბათუმის მერიის უყურადღებობასა და გულგრილობაზე საუბრობენ.
ეს თანამედროვე ბათუმის ოფროუდია. ყველაზე ექსტრემალური ქუჩა შუა ქალაქში. აქედან რამდენიმე მეტრში მორიგი, კიდევ უფრო, ავარიული მოსახვევია. ადგილობრივები ამბობენ, რომ მერიას დიდი ხანია ორმული შეკეთებაც არ უწარმოებია. არჩევნებამდე ცოტა ხნით ადრე, აქ მცხოვრებლებმა, გზის დაზიანებილი ნაწილის ამოვსება მიწით სცადეს.
ურეხში, სადაც ხახულის ქუჩა სრულდება, ისევ ამორტიზებული, მამია ვარშანიძის ქუჩა იწყება. ამ ორ ქუჩაზე, მუნიციპალური ტარნსპორტის ორი ხაზი მოქმედებს. მძღოლები ამბობენ, რომ ავტობუსები მუდმივად ზიანდება. თავის მხრივ, ბათუმის მერია, შემდეგ, მათ შეკეთებაშიც ფულს ხარჯავს.
პრობლემაზე პასუხისმგებელ პირებს, სხვა გადაღებაზე შევხვდით. იქ, სდაც მოასფალტება მიმდინარეობდა. მერმა პირობა დადო, რომ ავარიული მონაკვეთები ვიდრე კაპიტალურად გაკეთდება, დროებით გასწორდება. რატომ გახდა ეს შეუძლებელი თვეების განმავლობაში, ბათუმის კეთილმოწყობის სამმართველოს უფროსი გვარწმუნებს, რომ სამუშოების განხორციელებაში ხელს გადატვირთული მოძრაობა უშლიდა.
რესპონდენტები ამბობენ, რომ მსგავსი დაპირება გასულ წლებშიც არაერთხელ მოისმინეს, თუმცა დროსთან ერთად გზები მხოლოდ უფრო და უფრო დაზიანდა. რამდენად შეასრულებს დაპირებას მერია ამჯერად, ამას დრო აჩვენებს.
დღეს, ნუგზარ ფუტკარაძის საქმის ობიექტურად გამოძიების მოთხოვნით აქცია გაიმართება - პროტესტი 13 საათზე დაიწყება
ხელვაჩაურის საკრებულოს თენგიზ ირემაძე უხელმძღვანელებს
ვინ აირჩია ქედის საკრებულომ თავმჯდომარედ?
1995-99 წლებში გამოშვებული ლარის ბანკნოტების მიმოქცევის ვადა იწურება
რა ეღირება 1 ამერიკული დოლარი და ევრო ხვალ?
ოსკარზე საქართველოს კანდიდატი ფილმი ცნობილია - ინფორმაციას ეროვნული კინოცენტრი ავრცელებს
ბათუმის თოჯინებისა და მოზარდ მაყურებელთა თეატრი ხვალ, 85-ე თეატრალურ სეზონს გახსნის
კიდევ ერთი განადგურებული კულტ მემკვიდრეობა
დღეს, ნუგზარ ფუტკარაძის საქმის ობიექტურად გამოძიების მოთხოვნით აქცია გაიმართება - პროტესტი 13 საათზე დაიწყება
07, დეკემბერი 2021 10:31
ხელვაჩაურის საკრებულოს თენგიზ ირემაძე უხელმძღვანელებს
03, დეკემბერი 2021 21:09
ვინ აირჩია ქედის საკრებულომ თავმჯდომარედ?
03, დეკემბერი 2021 17:25
ვინ უხელმძღვანელებს ხელვაჩაურის ახალი მოწვევის საკრებულოს
03, დეკემბერი 2021 17:21
ქობულეთის საკრებულოს კანონდამრღვევი უხელმძღვანელებს
03, დეკემბერი 2021 17:15
TV25 © 2016 - ყველა უფლება დაცულია.